**Naziv projekta:** We care, We share for the future

**Akronim:** We care, We share

**Program:** Erasmus+

**Tip aktivnosti:** Ključna aktivnost 1 (KA 1) Mobilnost u svrhu učenja za pojedince

**Trajanje projekta:** 12 mjeseci (1.6.2018. – 31.5.2019.)

**Broj projekta:** 2018-1-HR01-KA102-047229

**Vrijednost projekta:** 96.779.00 EUR

**Koordinator nacionalnog konzorcija:** [Srednja medicinska škola Slavonski Brod](http://tssb.hr/)

**Članice nacionalnog konzorcija:**

* [Medicinska škola Ante Kuzmanića, Zadar](http://www.medskolazd.hr/)
* [Medicinska škola Osijek](http://ss-medicinska-os.skole.hr/)

**Partneri u projektu:**

* [Braga mob – Portugal](http://bragamobilityopen.com/)

Strukovne škole uključene u projekt „We care, We share for the future“ već niz godina prepoznaju da jedino zajedničkom suradnjom i inovativnim pristupom prema postojećim programima mogu potaknuti nužne promjene u strukovnom obrazovanju. S tim ciljem članice nacionalnog konzorcija suglasne su u osmišljavanju strategije razvoja novih i učinkovitih školskih kurikuluma strukovnog obrazovanja kako bi strukovne škole postale imperativ kvalitete u obrazovnom sustavu i na tržištu rada i obrazovanja EU.

Škole unutar nacionalnog konzorcija uočile su da te navedene potrebe nisu ostvarive u planovima i programima rada unutar strukovnoga obrazovanja jer kroz redovni sustav ne potiču razvoj poduzetništva i inovacija te uporabe novih tehnologija u području Zdravstva i socijalne skrbi. Rješavanje ovih potreba moguće je kroz uvođenje/modernizaciju sadržaja ili aktivnosti kojima bi se učenike potaknulo na razvoj upravo tih vještina koje su ključne za aktivno i konkurentno sudjelovanje na tržištu.

**Ciljevi projekta We care, We share for the future:**

1. Potaknuti promjene i osmisliti nove inovativne kurikulume koje odgovaraju potrebama tržišta rada kroz osposobljavanja/poučavanje nastavnog i nenastavnog osoblja
2. Obavljanjem stručne prakse u inozemstvu doprinosi se povećanju zapošljivosti učenika sudionika, stjecanje i priznavanje kompetencija. Učenici će povećati svoja znanja iz područja medicine i fizioterapije gdje će imati priliku razviti svoju inovativnost i vještinu koja će im biti podloga za nastavak školovanja odnosno zapošljavanje.
3. Povećati jezične kompetencije. Sudionici mobilnosti povećat će svoje jezične kompetencije kroz komunikaciju na engleskom jeziku s mentorima/vršnjacima/kolegama u školama i poduzećima. Povećanje jezičnih kompetencija svih sudionika pridonosi većoj sigurnosti i samopouzdanju u budućem profesionalnom i osobnom razvoju.
4. Pridonijeti uklanjanju kulturoloških barijera i jačanju osjećaja pripadnosti EU upoznavanjem s običajima i tradicijom u partnerskih zemalja što doprinosi razvoju interkulturalnosti i internacionalnosti NK
5. Povezati članice NK s inozemnim partnerima, promovirati svoju školu, kulturu i zemlju uopće.

**Ključne aktivnosti:**

U projektu „We care, We share for the future“ sudjeluje 35 učenika i 3 osobe u pratnji učenika

**Mobilnost učenika:**

* 2. veljače 2019. – 23. veljače 2019., Braga (Portugal) – 35 učenika i 3 nastavnika, trajanje: 21 dan

**Ishodi projekta:**

Projektom We care, We share for the future želimo potaknuti promjene i osmisliti nove inovativne kurikulume koje odgovaraju potrebama tržišta rada. Učenici su pokretači i motivatori promjena koji poboljšanjem svojih kompetencija i poticanjem cjeloživotnog učenja mogu stvoriti podlogu za nužne promjene.

Projektom We care, We share for the future želimo unaprijediti ključne kompetencije i vještine naših učenika u odnosu na njihovu važnost za tržište rada u smisli obavljanja stručne prakse u strukovnim školama i tvrtkama u EU. Škole članice NK su opremljena slabom medicinskom opremom u pojedinim područjima koja je vrlo važna za nastup na tržištu rada. To stvara prepreku odvijanja stručne prakse na primjeren način i samim time ostvarenje punog potencijala učenika.